Jitressaq il-Qorti wara li darab persuna f'Għawdex
Marokkin ta' 36 sena residenti ż-Żebbuġ Għawdex tressaq il-Qorti t'Għawdex akkużat li ħebb għal persuna bi strument li jaqta' u bil-ponta. Quddiem il-Maġistrat tal-Għassa, Brigitte Sultana, ir-raġel ġie akkużat li nhar id-19 ta' Lulju, għall-ħabta tal-10.30pm waqt li kien fi Triq in-Naħla ż-Żebbuġ, Għawdex, ħebb u kkaġuna ġrieħi ta' natura ħafifa fuq persuna oħra bi strument li jaqta' u bil-ponta. Hu ġie akkużat ukoll li ġarr l-istess strument mingħajr il-permess tal-Kummissarju tal-Pulizija u li kiser il-paċi pubblika. Il-Marokkin ġie akkużat ukoll li nhar l-20 ta' Lulju, 2020, għall-ħabta tal-11am, għamel użu mhux xieraq t'apparat ta' kommunikazzjoni eletroniku u li hedded persuna oħra bl-istess apparat. Hu ġie akkużat li fl-20 ta' Lulju, għall-ħabta tal-12pm, waqt li kien fl-Għassa tal-Pulizija tar-Rabat, Għawdex, volontarjament kiser il-bon ordni. L-akkużat wieġeb mhux ħati għall-akkużi miġjuba fil-konfront tiegħu u ma ngħatax il-ħelsien mill-arrest. Il-prosekuzzjoni f'dan il-każ tmexxiet mill-Ispettur Bernard Charles Spiteri.